Pyöräilyviikonloppu Tikkakoskella
2023-08-26 08:00 - 2023-08-27 20:00 (Europe/Helsinki)
Aika: 26.-27.8.2023
Paikka: Sarpatin leirikeskus (linkistä lisätietoja)
Kuvaus: Viipyy järjestää viikonlopun pyöräilyn merkeissä. Tarkoituksena ajaa sekä lauantaina, että sunnuntaina noin 50 km lenkit. Toiselle päivälle ajateltu retki Jyväskylän keskustaan ja takaisin viisi järveä kiertäen. Toisen päivän reitti sovitaan ilmoittautuneiden kesken, mutta se voisi olla ajelua sorateillä Jyväskylän pohjoisosissa. Voi lähteä mukaan vaikka ei haluaisi pyöräillä lainkaan tai ajaa lyhyemmät lenkit.
Kustannukset: majoituksesta noin 30-40 euroa/hlö.
Ruokailu: perustuu paikallisiin kahviloihin ja pizzerioihin tai vast. sekä yhdessä hankittaviin aamu- ja iltapalatarpeisiin.
Kyydit: organisoidaan kimppakyydit. Pyörien kuljetus ei ole ongelma – ne saadaan järjestettyä.
Lähtö: Viitasaarelta la aamuna klo 8.00
Paluu: sunnuntaina illalla
Ilmoittautuminen ja lisätiedot: Seija Ruuskalle (0400902693) viimeistään 14.8.
Varustus: pyöräilykypärä välttämätön, ylimääräinen sisärengas erittäin suositeltava, vaatetus sään mukaan

Pyydysmäki - Ilmolahti soratielenkki
2023-06-18 10:00 - 14:00 | Viitasaaren kaupungintalo, Keskitie 10, Viitasaari, Keski-Suomi, 44500, Suomi
Lähtöaika: Sunnuntaina 18.6.2023 klo 10:00
Lenkin pituus: 41 km
Vauhti: Leppoisa. Pidetään muutama jutustelutauko sopivissa kohdin.
Lähtöpaikka: Kaupungintalon yläpiha (pääsisäänkäynnin edusta)
Reitti: Kaupungintalo – Isoaho – Hännilänsalmi – Pyydysmäki – Ilmolahti – Hännilänsalmi – Isoaho – Kaupungintalo
Varustus: Omaa evästä tarpeen mukaan, riittävästi vettä
Lisätietoja: petri@kuntsi.net / 0400 959946, Petri Kuntsi
Mukaan voi lähteä kaupungintalolta tai matkan varrelta.
Lenkille vapaa pääsy. Ei osallistumismaksua ja jokainen on lenkillä mukana omalla vastuullaan ja vakuutuksillaan.
Reitti kartalla:

Kesäkauden avauslenkki
2023-05-01 12:00 - 15:00 | Viitasaaren tori, Porthanintie 3, Viitasaari, Keski-Suomi, 44500, Suomi
Vappuajelu 2015
Perinteinen kesäkauden avauslenkki Vapunpäivänä 1.5.2023.
Lenkki: ensin Hännilänsalmi ja sitten kurkelan/ teollisuus alueen suuntaan. Vauhti sellanen että kaikki ( myös lenkin vetäjät) pysyy matkassa. Mukaan pyörä, kypärä, näkyvä vaatetus jota voi tehostaa heijastin tai huomio liivillä, sään mukainen vaatetus, vähän juotavaa ja rahaa jos haluaa käydä lenkin päätteeksi munkki simoilla/ kahvilla kioskilla.
Kokoonnutaan torille klo 12:00 vaihdetaan muutama sananen, muistellaan vähän liikennesääntöjä ja mistä Kilometrikisassa on kyse ja sen jälkeen lähdetään liikenteeseen.
Lenkille vapaa pääsy. Ei osallistumismaksua ja jokainen on lenkillä mukana omalla vastuullaan ja vakuutuksillaan.

Viipyyn kevättapaaminen 2023
2023-04-13 17:00 - 19:00 | Viitasaaren ABC, Kokkosalmentie 7, Viitasaari
Viitasaaren puolianarkistinen pyöräily-yhteisö Viipyy täyttää tänä keväänä 10 vuotta, joten siinä synttäreiden nurkilla kokoonnutaan Viitasaaren ABC:lle tuumailemaan mitä juhlakaudella haluttaisiin tehdä. Millaisille lenkeille olisi kysyntää, mihin suuntaan ja millaisilla porukoilla. Jutellaan pyöräilystä ja nostatetaan tunnelmaa ennen kesäkauden starttia.
Paikka: Viitasaaren ABC
Aika: 13.4.2023 klo 17:00
Pukeutuminen: Suotavaa
Joutukoo hommiin: Vain halutessaan
Eväät: Oman lompakon kautta
